joelniklaus/EU_Wikipedias huggingface dataset:
Μαργαρίτα της Σικελίας

Η Μαργαρίτα της Σικελίας (Φότζια, 1 Δεκεμβρίου 1241 - Φρανκφούρτη, 8 Αυγούστου 1270) μέλος του Οίκου των Χοενστάουφεν ήταν κόρη του Γερμανού αυτοκράτορα Φρειδερίκου Β΄ με την τρίτη σύζυγο του Ισαβέλλα της Αγγλίας. Με τον γάμο της με τον Αλβέρτο Β΄ του Μάισσεν έγινε λαγδραβίνη της Θουριγγίας και κόμισσα του Παλατινάτου της Σαβοΐας. Οι παππούδες της από πατέρα ήταν οι Ερρίκος ΣΤ΄ της Αγίας Ρωμαϊκής Αυτοκρατορίας και η Κωνσταντία του Ωτβίλ, οι παππούδες της από μητέρα ήταν ο Ιωάννης της Αγγλίας και η Ισαβέλλα του Ανγκουλέμ. Η ημερομηνία που γεννήθηκε είναι δύσκολο να προσδιοριστεί επειδή δεν είναι γνωστός ο ακριβής αριθμός των παιδιών των γονέων της. Μερικές πηγές αναφέρουν ότι ήταν το πρώτο ή το δεύτερο παιδί τους και γεννήθηκε στα τέλη του 1237. Άλλες πηγές αναφέρουν ότι ήταν το τελευταίο παιδί τους και η μητέρα της πέθανε στην γέννα, οι σύγχρονοι ιστορικοί συμφωνούν περισσότερο με αυτή την άποψη.

Γάμος με τον Αλβέρτο Β΄ του Μάισσεν

Λίγο μετά την γέννηση της η Μαργαρίτα αρραβωνιάστηκε τον Αλβέρτο Β΄ του Μάισσεν, μεγαλύτερο γιο και διάδοχο του Ερρίκου Γ΄ του Μάισσεν (1242). Ο γάμος έγινε 13 χρόνια αργότερα (1255) και η νύφη δέχτηκε προίκα διάφορες πόλεις όπως η Άλτενμπουργκ, η Τσβικάου και η Κέμνιτς. Το ζεύγος μετακινήθηκε τελικά στον Πύργο του Βάρτμπουργκ, απέκτησαν πέντε παιδιά τρεις γιους και δύο κόρες. Από τον δεύτερο γιο της Φρειδερίκο μετέπειτα μαγδράβο του Μάισσεν κατάγονται οι Εκλέκτορες και βασιλείς της Σαξονίας και οι μετέπειτα βασίλισσες της Αγγλίας Μαργαρίτα του Ανζού και Άννα της Κλέβης. Ο σύζυγος της δέχτηκε τους τίτλους του λαγδράβου της Θουριγγίας και του κόμη του Παλατινάτου της Σαβοΐας μετά την παραίτηση του πατέρα του που διατήρησε τον έλεγχο του Μάισσεν.

Μετά την εκτέλεση του μικρού ανεψιού της Κορραδίνου (29 Οκτωβρίου 1268) και το ξεκλήρισμα των Χοενστάουφεν η Μαργαρίτα ήταν η μοναδική διάδοχος των κληρονομικών δικαιωμάτων της οικογένειας στο Δουκάτο της Σουηβίας και στο Βασίλειο της Ιερουσαλήμ. Ο γιος της Φρειδερίκος διεκδίκησε κάποιο διάστημα τους τίτλους για τον εαυτό του.
Όταν ανακάλυψε την μοιχεία του συζύγου της με την Κουνιγκούντε την Άιζενμπερκ η Μαργαρίτα εγκατέλειψε το Βάρτμπουργκ, σύμφωνα με τον θρύλο πριν φύγει έκοψε το μάγουλο του γιου της Φρειδερίκου, γι'αυτό πήρε τον τίτλο "Φρειδερίκος ο κομμένος". Η Μαργαρίτα έφτασε στην Φραγκφούρτη και έγινε δεκτή με ενθουσιασμό από τους κατοίκους, πέθανε σε έξι βδομάδες.

Οικογένεια
Με τον σύζυγό της Αλβέρτο Β΄ μαργράβο του Μάισσεν απέκτησε:
 Ερρίκος 1256-1282, κύριος του Πράισνερλαντ, απεβ. 26 ετών.
 Φρειδερίκος Α΄ 1257-1323, μάργραβος του Μάισσεν.
 Θεοδώριχος Δ΄ 1260-1307, λάντγκραβος της Λουσατίας.
 Αγνή, παντρεύτηκε τον Ερρίκο Α΄ των Γουέλφων δούκα του Μπράουνσβαϊγκ-Γκρούμπενχαγκεν.
 (Αδελαΐδα) Ειρήνη π. 1293-1324, παντρεύτηκε τον Ανδρόνικο Γ΄ Παλαιολόγο Αυτοκράτορα των Ρωμαίων.
 Μαργαρίτα 1262-1273, απεβ. 11 ετών.

Παραπομπές

Εξωτερικοί σύνδεσμοι
Γερμανοί βασιλείς
Χοενστάουφεν

Οίκος των Χοενστάουφεν
Παλάτι του Ίζραελ Ποζνάνσκι

Το Παλάτι του Ίζραελ Ποζνάνσκι (πολωνικά: Pałac Izraela Poznańskiego) είναι παλάτι του 19ου αιώνα στο Λοτζ της Πολωνίας. Αρχικά, το ακίνητο ήταν ένα κτίριο διαμερισμάτων και μετετράπη σε μία νεο-αναγεννησιακή και νεο-μπαρόκ τύπου οικία, κατά τη διάρκεια των ετών 1888 έως 1903.

Ιστορία 
Η ιστορία του παλατιού πηγαίνει πίσω στη δεκαετία του 1860. Κατά τη διάρκεια αυτής της περιόδου, ο Κάλμαν Ποζνάνσκι (Kalman Poznański), ένας Πολωνός-Εβραίος έμπορος από το Κόβαλ της Κουγιαβίας, έφτασε και άρχισε να ζει στο Λοτζ. Ο Κάλμαν ίδρυσε μία βιομηχανία βαμβακιού, αλλά δεν ήταν επιτυχής. Ωστόσο, όταν η επιχείρηση αναλήφθηκε από τον γιο του Ίζραελ Ποζνάνσκι (1833-1900), σημειώθηκε μια εκπληκτική αύξηση της τιμής του βαμβακιού σε όλο τον κόσμο. Ο Ίζραελ δημιούργησε μία περιουσία από το βαμβάκι και ξόδεψε ένα μεγάλο μέρος των κερδών του στο παλάτι, το οποίο τελικά πήρε το όνομά του.

Όταν ο Ίζραελ Ποζνάνσκι απέκτησε το χώρο του παλατιού, υπήρχε ένα μικρό διώροφο κτίριο. Ανακαίνισε και επέκτεινε το κτίριο σε μία μεγάλη οικία. Το παλάτι χαρακτηριζόταν από την πολυτέλεια και το μεγάλο μέγεθος, μια «ανωμαλία» σε σχέση με τις γειτονικές απλές κατοικίες. 

Το σχέδιο του παλατιού θεωρήθηκε αρχικά ότι ήταν του Άντολφ Σέλιγκσον (Adolf Seligson). Πιο πρόσφατα, ωστόσο, οι Γ. Γιουνγκ και Ν. Ρόζενταλ έχουν χαρακτηριστεί ως οι αρχιτέκτονες. Όποιος και αν είναι ο αρχιτέκτονας, το παλάτι είναι ένα εντυπωσιακό επίτευγμα, κυρίως λόγω του σχεδιασμού του σε σχήμα L. Υπήρχε επίσης ένας μεγάλος κήπος στο πίσω μέρος. Ένα άλλο χαρακτηριστικό του παλατιού είναι η νότια πτέρυγα, η οποία είναι γεμάτη με τις ψηλές θολωτές στέγες. 

Πριν από το ξέσπασμα του Β΄ 'Παγκοσμίου Πολέμου, μέλη της οικογένειας Ποζνάνσκι μετανάστευσαν στη Δυτική Ευρώπη. Κατά τη διάρκεια της γερμανικής κατοχής, το παλάτι χρησίμευσε ως έδρα των ναζιστικών γερμανικών αρχών. Μετά τον πόλεμο, το κτίριο χρησίμευσε ως έδρα του γραφείου του βοεβοδάτου.

Από το 1975, το παλάτι στεγάζει το Μουσείο της Πόλης του Λοτζ (Muzeum Miasta Łodzi). Το μουσείο διαθέτει πλούσιες συλλογές νομισματολογίας, εικονογραφίας, πινάκων ζωγραφικής, γλυπτών, γραφικής τέχνης, βιβλίων και χειρογράφων. Το παλάτι χρησίμευσε ως σκηνικό σε αρκετές ταινίες, με πιο αξιοσημείωτη τη δραματική ταινία του Άντζεϊ Βάιντα το 1975, Η Γη της Επαγγελίας, η οποία έλαβε υποψηφιότητα για Βραβείο Όσκαρ.

Σύγχρονη εποχή 
Το 2015, το παλάτι συμπεριλήφθηκε επισήμως στον κατάλογο των ιστορικών μνημείων της Πολωνίας. Το 2017, ξεκίνησε η διαδικασία αναζωογόνησης του παλατιού και άρχισαν οι εργασίες για την ανακαίνιση της πρόσοψης του. Η ανακαίνιση του παλατιού ολοκληρώθηκε το 2020 κατά την 200ή επέτειο του «Σύγχρονου Λοτζ» και το κτίριο έχει ανακτήσει το κύρος του ως μία από τις πιο υπέροχες αστικές δομές του έθνους.

Δείτε επίσης 
 Manufaktura
 Ιστορία του Λοτζ
 Βιομηχανοποίηση

Παραπομπές

Εικόνες

Εξωτερικοί σύνδεσμοι 

 Μουσείο της Πόλης του Λοτζ - Παλάτι του Ίζραελ Ποζνάνσκι
 Τουριστικές Πληροφορίες Λοτζ - Παλάτι του Ίζραελ Ποζνάνσκι 

Κτίρια και κατασκευές στο Λοτζ
Παλάτια στην Πολωνία
Σλάβκο Βίντσιτς

Ο Σλάβκο Βίντσιτς (Slavko Vinčić, γενν. 25 Νοεμβρίου 1979) είναι Σλοβένος επαγγελματίας διαιτητής ποδοσφαίρου. Είναι πλήρης διεθνής διαιτητής για τη FIFA από το 2010. Ο Βίντσιτς πήγε στο Ευρωπαϊκό Πρωτάθλημα του 2012 ως πρόσθετος βοηθός στην ομάδα του Ντάμιρ Σκομίνα. 

Ο Βίντσιτς ήταν ο διαιτητής του αγώνα μεταξύ της Γκανγκάμπ και της Ντιναμό Kιέβου στο γύρο των 32 του Γιουρόπα Λιγκ 2014-15, όπου έδειξε δύο κόκκινες κάρτες στους παίκτες της Ντιναμό και υπήρξε κάποια διαμάχη σχετικά με την απόφασή του.

Παραπομπές 

Σλοβένοι διαιτητές ποδοσφαίρου
Διαιτητές ΟΥΕΦΑ Τσάμπιονς Λιγκ
Διαιτητές ΟΥΕΦΑ Γιουρόπα Λιγκ
Διαιτητής της Χρονιάς στη Σέριε Α

Ο Διαιτητής της Χρονιάς στη Σέριε Α (ιταλικά:Arbitro dell'anno AIC) είναι ετήσιο βραβείο, που διοργανώνεται από την Ιταλική Ένωση Ποδοσφαιριστών (AIC), το οποίο δίνεται στο διαιτητή ο οποίος θεωρείται ότι έχει αποδώσει το καλύτερο σε σχέση με την προηγούμενη σεζόν της Σέριε Α. Το βραβείο είναι μέρος του Gran Gran del Calcio (πρώην Oscar del Calcio).

Νικητές

Παραπομπές

Εξωτερικοί σύνδεσμοι 
   Κατάλογος των νικητών του Oscar del Calcio στον επίσημο ιστότοπο της AIC 
   Κατάλογος των νικητών του Gran Galà del Calcio στον επίσημο ιστότοπο της AIC 

Ποδοσφαιρικά βραβεία στην Ιταλία
Πρωθυπουργός του Βελγίου

Ο Πρωθυπουργός του Βελγίου (Ολλανδικά: Eerste Minister van België, Γαλλικά: Premier Ministre de Belgique, Γερμανικά: Premierminister von Belgien) είναι ο επικεφαλής της ομοσπονδιακής κυβέρνησης του Βελγίου, και το ισχυρότερο πρόσωπο στην βελγική πολιτική.

Παρά το γεγονός ότι οι ηγέτες της κυβέρνησης διορίζονταν από την ανεξαρτησία της χώρας, μέχρι το 1918 ο Βασιλιάς των Βέλγων είχε συχνά την προεδρία του Συμβουλίου των Υπουργών. Έτσι μπορούμε να θεωρήσουμε ότι η σύγχρονη βελγική πρωθυπουργία ξεκίνησε μετά τον Πρώτο Παγκόσμιο Πόλεμο με τον Λεόν Ντελακρουά. Η πολιτική σημασία του Στέμματος έχει μειωθεί με την πάροδο του χρόνου, ενώ η θέση του Πρωθυπουργού έχει σταδιακά καταστεί πιο σημαντική.

Ο διορισμός του πρωθυπουργού γίνεται από τον βασιλιά μετά τον σχηματισμό κυβέρνησης από τον/την εντολοδόχο πρωθυπουργό.

Η Σόφι Βίλμες, πρωθυπουργός από τις 27 Οκτωβρίου 2019 ως την 1η Οκτωβρίου 2020, ήταν η πρώτη γυναίκα επικεφαλής κυβέρνησης στην ιστορία του Βελγίου.

Σημερινός πρωθυπουργός, από τον Οκτώβριο του 2020 είναι ο Αλεξάντερ Ντε Κρο.

Κατάλογος

Παραπομπές
Μέγας Δούκας του Λουξεμβούργου

Ο Μέγας Δούκας του Λουξεμβούργου είναι ο αρχηγός κράτους του Λουξεμβούργου . Το Λουξεμβούργο είναι μεγάλο δουκάτο από τις 15 Μαρτίου 1815, όταν προέκυψε από το έδαφος του πρώην Δουκάτου του Λουξεμβούργου . Ήταν σε προσωπική ένωση με το Ηνωμένο Βασίλειο των Κάτω Χωρών μέχρι το 1890 υπό τον Οίκο της Οράγγης-Νασσάου. Το Λουξεμβούργο είναι το μοναδικό κυρίαρχο δουκάτο του κόσμου και από το 1815 έχουν υπάρξει εννέα μονάρχες, συμπεριλαμβανομένου του τρέχοντος.

Συνταγματικός ρόλος 
Το σύνταγμα του Λουξεμβούργου ορίζει τη θέση του μεγάλου δούκα ως εξής:

 Ο Μεγάλος Δούκας είναι ο αρχηγός του κράτους, σύμβολο της ενότητάς του και εγγυητής της εθνικής ανεξαρτησίας. Ασκεί εκτελεστική εξουσία σύμφωνα με το σύνταγμα και τους νόμους της χώρας.

Διαδοχή 
Ο διάδοχος κληρονόμος μπορεί να αποκτήσει το στυλ «Κληρονομικός Μεγάλος Δούκας». Ο σημερινός κληρονόμος είναι ο Κληρονομικός Μεγάλος Δούκας Γουλιέλμος. Τον Ιούνιο του 2011, μειώθηκαν έγινε αλλαγή στο κανόνα για τη σειρά διαδοχής, επιτρέποντας σε κάθε νόμιμο θηλυκό απόγονο στον οίκο του Νασσάου να συμπεριληφθεί στη σειρά διαδοχής. 

Πολιτική του Λουξεμβούργου
Πρωθυπουργός του Λουξεμβούργου

Ο πρωθυπουργός του Λουξεμβούργου ( γαλλικά : Premier Ministre du Luxembourg ) είναι ο επικεφαλής της κυβέρνησης στο Λουξεμβούργο. Η επίσημη κατοικία και το γραφείο του βρίσκονται στο Οτέλ ντε Μπουργκόν στο Λουξεμβούργο. 

Από το 1989, ο τίτλος του πρωθυπουργού είναι επίσημος, αν και ο επικεφαλής της κυβέρνησης ήταν ανεπίσημα γνωστός από αυτό το όνομα για κάποιο χρονικό διάστημα. Μεταξύ του 1857 και του 1989, ο πρωθυπουργός ήταν επίσημα γνωστός ως πρόεδρος της κυβέρνησης ,  με εξαίρεση την πρωθυπουργία διάρκειας 25 ημερών του Ματίας Μόνγκεναστ.  Πριν από το 1857, ο πρωθυπουργός ήταν ο Πρόεδρος του Συμβουλίου . Εκτός από αυτούς τους τίτλους, ο πρωθυπουργός χρησιμοποιεί τον τίτλο του Υπουργού Επικρατείας , αν και αυτό συνήθως υποβιβάζεται σε δευτερεύοντα τίτλο.

Μέχρι τις αρχές του 20ού αιώνα, οι περισσότεροι πρωθυπουργοί ήταν ανεξάρτητοι.

Πολιτική του Λουξεμβούργου
Πρωθυπουργοί
Ομοσπονδιακή Καγκελαρία της Αυστρίας

Στην Αυστριακή πολιτική, η Ομοσπονδιακή Καγκελαρία ( - ομοσπονδιακή καγκελαρία, συντομογραφία , ιστορικά γνωστή και ως  και ) είναι το αυστριακό υπουργείο με επικεφαλής το καγκελάριο. Από την ίδρυση της Πρώτης Αυστριακής Δημοκρατίας το 1918, το κτίριο της καγκελαρίας χρησιμοποιείται και για συνόδους του αυστριακού υπουργικού συμβουλίου. Βρίσκεται στο Μπάλχαουσπλατς του κέντρου της Βιέννης.

Ευθύνες 
Η κύρια λειτουργία της καγκελαρίας είναι οι πολιτικές και οι δημόσιες σχέσεις της Ομοσπονδιακής κυβέρνησης, σήμερα υπό την αρχηγία της καγκελαρίου Μπριγκίτε Μπίρλαϊν. Εξυπηρετεί τους εκτελεστικούς σε ομοσπονδιακό επίπεδο σε θέματα του αυστριακού συντάγματος και σε διεθνή δικαστήρια. 

Είναι υπεύθυνη για τα δικαιώματα των γυναικών και την ισότητα των φύλων, την αστική υπηρεσία, την δημόσια διοίκηση και διαχείριση, χαρτοφυλάκιο που ανήκει στην Ίνες Στίλινγκ, ομοσπονδιακή υπουργός και μέλος του αυστριακού υπουργικού συμβουλίου. Είναι υπεύθυνη για θέματα εθνικής ασφαλείας – εάν αυτά δεν υπάγονται στο χαρτοφυλάκιο του Υπουργείου Εσωτερικών –, το απόρρητο της πληροφορίας και την κοινωνία της πληροφορίας, σε θέματα μέσων μαζικής ενημέρωσης και φωτορεπορτάζ, βιοηθική, σχέσεις με τον ΟΟΣΑ και δικαιώματα των μειονοτήτων.

Παραπομπές 

Πολιτική της Αυστρίας
Νέγρος του Μοριά

Ο Νέγρος του Μοριά, (πραγματικό όνομα: Kevin Zans Ansong, γενν.28 Μαρτίου 1991), γνωστός και ως Black Morris, είναι Ελληνας ράπερ με καταγωγή από τη Γκάνα.

Δισκογραφία

Τραγούδια

Παραπομπές 

Έλληνες ράπερ
Έλληνες τράπερ
Μάχη του Γκεντέρ

Η μάχη του Γκεντέρ, επίσης γνωστή ως Μάχη του Γκαντέρ, ήταν μια στρατιωτική συμπλοκή που διεξήχθη μεταξύ δύο αντίπαλων ηγεμόνων της Ιάβας στις αρχές του 13ου αιώνα. Η μάχη είχε ως αποτέλεσμα την νίκη του ενός ηγεμόνα, του Κεν Αρόκ, επί του αντιπάλου του και την καταδίωξη του στρατού του. Η μάχη ενίσχυσε τον έλεγχο του Αρόκ πάνω στην Ανατολική Ιάβα και οδήγησε στην κυριαρχία του και την ίδρυση της δυναστείας των Ρατζασά.

Ιστορία 
Από τον 8ο έως τον 12ο αιώνα, το νησί της Ιάβας κυβερνήθηκε από πολλούς βασιλιάδες και ευγενείς οικογένειες. Στο ανατολικό τμήμα του νησιού, τα γεωργοκεντρικά φεουδαρχική έθνη κατά διαστήματα πολεμούσαν για την αρώσιμη γη στην οποία καλλιεργούσαν ρύζι. Στις αρχές του 13ου αιώνα, αυτοί οι μαχητές αμφισβητήθηκαν από την εμφάνιση μιας νέας πολιτικής δύναμης στην περιοχή. Αυτός ο αμφισβητίας ήρθε με τη μορφή του Κεν Αρόκ, αρχηγού χωριού που προσπάθησε να αυξήσει την πολιτική του δύναμη. Αργότερη λαϊκή λαογραφία που περιβάλλει την φιγούρα θα προσθέσει ότι ο Αρόκ ήταν προικισμένος με μια μεγάλη αίσθηση προσωπικής φιλοδοξίας. Ο Αρόκ κατάφερε να συμμαχήσει το χωριό του με το Βασίλειο του Τουμαπέλ και με αυτόν τον τρόπο έγινε ένας σημαντικός σύμβουλος του βασιλιά του έθνους, Τουνγκούλ Αμετούνγκ. Μετά από μια σειρά μηχανορραφιών, ο Αρόκ έγινε βασιλιάς μετά από εκδίκηση του Τουνγκγκούλ, σκοτώνοντας τον δολοφόνο του τελευταίου. Μερικές ιστορίες υποθέτουν ότι ο Αρόκ κανόνισε την ίδια δολοφονία ή σκότωσε ο ίδιος τον Αμετούνγκ.   

Αφού αντικατέστησε τον Αμετούνγκ ως βασιλιά του Τουμαπέλ, ο Αρόκ άρχισε να εδραιώνει τη στρατιωτική και πολιτική δύναμή του για να πολεμήσει ενάντια στο Βασίλειο του Κεντίρι, τον μακροπρόθεσμο αντίπαλο του Τουμαπέλ. Ο βασιλιάς του Κέντιρι, ο Κερτατζάγια, επίσης διέταξε τις δυνάμεις του και ήταν έτοιμος να συναντήσει τον Αρόκ στη μάχη. Η κλιμακωτή δέσμευση της σύγκρουσης έλαβε χώρα είτε στο 1221 είτε στο 1222 σε ένα μέρος που ονομάζεται Γκεντέρ (επίσης αποκαλούμενο Γκαντέρ) στο ανατολικό Κέντιρι.  Κατά τη διάρκεια της μάχης, ο Αρόκ νίκησε τον Κερτατζάγια (είτε με τη δολοφονία του ή εξαναγκάζοντάς τον να παραδοθεί), προκαλώντας την υποχώρηση του στρατού του Κεντίρι.   

Η μάχη που διεξήχθη στο Γκεντέρ σημάδεψε το τέλος του Βασιλείου του Κέντιρι.  Στην αντίθετη πλευρά, η νίκη των δυνάμεών του στη Μάχη του Γκεντέρ επέτρεψε στον Αρόκ να εδραιώσει τη δική του βασιλική γραμμή αίματος. Αυτή η γραμμή έγινε η δυναστεία Ρατζασά, η οποία κυβερνούσε το Βασίλειο του Σιγνκασάρι .

Βιβλιογραφικές αναφορές 

Μάχες
Ιστορία της Ινδονησίας
Ιάβα
Οδός Τριών Ναυάρχων (Πάτρα)

Η Τριών Ναυάρχων είναι δρόμος και πλατεία στην κεντρική Πάτρα. Το μεγαλύτερο μέρος της είναι πεζοδρομημένο. Εκτείνεται από την Λεωφόρο Όθωνος-Αμαλίας, παραλιακά της Πάτρας, έως την Οδό Αθανασίου Διάκου και τις εκεί Σκάλες που οδηγούν στην περιοχή της πλατείας των Υψηλών Αλωνίων. 

Επί του πεζόδρομου και της οδού βρίσκονται πολλά καταστήματα όπως εστιατόρια, ψητοπωλεία, μπυραρίες, πιτσαρίες, καφετέριες κ.α. ενώ χαρακτηριστικό στοιχείο είναι τα συντριβάνια και κυρίως οι κατά μήκος πολλές νερατζιές που δίνουν ιδιαίτερη όψη σε όλη την περιοχή ως γραμμικό πάρκο.   

Ονομάστηκε από τους ναυάρχους Κόδριγκτον, Δεριγνύ και Χέιδεν των βρετανικών, γαλλικών και ρωσικών στόλων που παρενέβησαν υπέρ της Ελλάδας στη Μάχη του Ναυαρίνου. Ο Δήμος Πατρέων ήθελε αρχικά να φιλοτεχνήσει τις προτομές των τριών ναυάρχων των Μεγάλων Δυνάμεων. Παραταύτα, στη διασταύρωση της οδού με την οδό Αγίου Ανδρέου, βρίσκεται μνημείο (αναθηματική λευκή μαρμάρινη στήλη) αφιερωμένο στους ναυάρχους της Ελληνικής Επανάστασης του 1821, Κωνσταντίνο Κανάρη, Ανδρέα Μιαούλη και Γεώργιο Σαχτούρη με μπρούτζινες και ανάγλυφες τις προσωπογραφίες τους. Το μνημείο τοποθετήθηκε το 1971 και η μπρούτζινη επιφάνειά του με τις προσωπογραφίες είναι δημιουργίας του χαράκτη Ι. Δρακόπουλου.

Παραπομπές

Πάτρα
Θάσθαρα

Τα Θάσθαρα ήταν πόλη της αρχαίας Καρίας. Ήταν πόλις (πόλη-κράτος) και μέλος της Συμμαχίας της Δήλου. 

Βρισκόταν κοντά στο σημερινό Τσαβντάρκιοϊ της Τουρκίας.

Παραπομπές 

Αρχαίες ελληνικές πόλεις-κράτη
Εγκαταλελειμμένοι οικισμοί στην Τουρκία
Οικισμοί στην Αρχαία Καρία
Ζάννα Προνιάδου

Η Ζάννα Προνιάδου (γεννηθείσα στις  στο Σαράτοφ της Σοβιετικής Ένωσης) είναι ελληνίδα παίκτρια της πετοσφαίρισης. Ήταν μέρος της ελληνικής εθνικής ομάδας πετοσφαίρισης. 

Αγωνίστηκε με την ελληνική εθνική ομάδα στους Ολυμπιακούς αγώνες του 2004 στην Αθήνα. Σε επίπεδο συλλόγων, έπαιξε με τον Φιλαθλητικό Θεσσαλονίκης το 2002 και με τον Φιλαθλητικό το 2004.

Παραπομπές

Εξωτερικοί σύνδεσμοι 

 

Ελληνίδες αθλήτριες της πετοσφαίρισης
Βίκυ Βολιώτη

Η Βίκυ Βολιώτη (Βόννη, 14 Οκτωβρίου 1971) είναι Ελληνίδα ηθοποιός.  

Είναι απόφοιτη της Δραματικής Σχολής του Εθνικού Θεάτρου. 

Είναι γνωστότερη για τη συμμετοχή της στη σειρά Λόγω τιμής. Είναι παντρεμένη με τον Σίμο Σαρκετζή και έχουν μια κόρη.

Φιλμογραφία

Τηλεόραση

Κινηματογράφος

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί κινηματογράφου
Απόφοιτοι της Δραματικής Σχολής του Εθνικού Θεάτρου
Αϊσβάρια Ράι

Η Αϊσβάρια Ράι Μπατσάν (γενν. 1 Νοεμβρίου 1973) είναι Ινδή ηθοποιός και νικήτρια του διαγωνισμού ομορφιάς Μις Κόσμος 1994. Είναι μια από τις δημοφιλέστερες διασημότητες στην Ινδία. Έχει λάβει διάφορα βραβεία, συμπεριλαμβανομένων δύο βραβείων Φίλμφεϊρ. Το 2009 η ινδική κυβέρνηση την τίμησε με το Πάντμα Σρι και το 2012 βραβεύτηκε με το Τάγμα Τεχνών και Γραμμάτων της Γαλλικής κυβέρνησης. Περιγράφεται συχνά ως "η ομορφότερη γυναίκα στον κόσμο".

Ενώ βρισκόταν στο κολέγιο, εργάστηκε και ως μοντέλο. Μετά από εμφανίσεις σε διαφημίσεις, μπήκε στα καλλιστεία Μις Ινδία όπου τερμάτισε δεύτερη. Ύστερα στέφθηκε Μις Κόσμος 1994 και έλαβε προτάσεις συμμετοχής σε ταινίες. Η πρώτη ταινία που συμμετείχε ήταν η Iruvar του Μάνι Ρατνάμ το 1997, στα Ταμίλ. Το 1997 έκανε την πρώτη της εμφάνιση σε ταινία στα χίντι, με τίτλο Aur Pyaar Ho Gaya. Η πρώτη εμπορική της επιτυχία ήταν στην ρομαντική ταινία στα ταμίλ, Jeans (1998), όπου ύστερα έγινε δημοφιλέστερη και κέρδισε δύο βραβεία Φίλμφεϊρ καλύτερης ηθοποιού για την συμμετοχή της στις ταινίες Hum Dil De Chuke Sanam (1999) και Devdas (2002).

Η Ράι έπαιξε σε διάφορες ταινίες όπως η Kandukondain Kandukondain (2000) στη γλώσσα ταμίλ, όπου έπαιξε τον ρόλο μιας παθιασμένης καλλιτέχνιδας. Το 2003 έπαιξε τον ρόλο της Μπινοντίνι στη Chokher Bali (2003) στα βεγγαλικά, και τον ρόλο μιας κατεθλιμμένης γυναίκας στην δραματική ταινία Raincoat (2004). Επίσης έπαιξε τον ρόλο της Κιραντζίτ Αχλουβάλια στην ταινία βρετανικής παραγωγής Provoked (2006) και το ρόλο μιας νοσοκόμας στη δραματική ταινία Guzaarish (2010). Οι μεγαλύτερες εμπορικές επιτυχίες της είναι οι εξής ταινίες: η ταινία Mohabbatein (2000), η ταινία περιπέτειας Ινδική Περιπέτεια 2 (2006), η ιστορική ρομαντική ταινία Jodhaa Akbar (2008), η ταινία επιστημονικής φαντασίας Enthiran (2010), και το ρομαντικό δράμα Ae Dil Hai Mushkil (2016).

Είναι επίσης πρέσβειρα καλής θέλησης στο Πρόγραμμα των ΟΗΕ για το ΣΕΑΑ. Το 2003 ήταν η πρώτη ινδή ηθοποιός μέλος της κριτικής επιτροπής του Φεστιβάλ Κινηματογράφου των Καννών.

Προσωπική ζωή 
Στις 20 Απριλίου 2007, παντρεύτηκε τον επίσης ηθοποιό Αμπισέκ Μπατσάν, με τον οποίο συνεργάστηκαν στη ταινία Dhai Akshar Prem Ke. Στις 16 Νοεμβρίου 2011, η Ράι γέννησε την κόρη τους, Αράντια.

Παραπομπές 

Ινδοί ηθοποιοί
Ινδοί μοντέλα
Νικήτριες Μις Κόσμος
Άννα Καραμάνου

Η Άννα Καραμάνου (3 Μαΐου 1947, Πύργος) είναι Ελληνίδα πολιτικός.

Ήταν μέλος του Πανελλήνιου Σοσιαλιστικού Κινήματος. Έγινε μέλος του Ευρωκοινοβουλίου στις 6 Φεβρουαρίου 1997, καθώς εξελέγη ως αναπληρωματική στις ευρωεκλογές του 1994, και επανεξελέγη το 1999.

Παραπομπές 

Ευρωβουλευτές της Ελλάδας εκλεγμένοι την περίοδο 1999-2004
Ευρωβουλευτές της Ελλάδας εκλεγμένοι την περίοδο 1994-1999
Ευρωβουλευτές εκλεγμένοι με το ΠΑΣΟΚ
Σελίδα που χρησιμοποιεί δεδομένα των Wikidata/P102
Σελίδα που χρησιμοποιεί δεδομένα των Wikidata/P106
Σελίδα που χρησιμοποιεί δεδομένα των Wikidata/P27
Σελίδα που χρησιμοποιεί δεδομένα των Wikidata/P19
Σελίδα που χρησιμοποιεί δεδομένα των Wikidata/P569
Ιερός Λόχος 2012

Ο Ιερός Λόχος 2012 είναι μία εθνικιστική οργάνωση με έδρα την Θεσσαλονίκη.

Δομή και βασικές θέσεις 
Ιδρύθηκε το 2012 από τον Γεώργιο Γουλιδάκη και τον Ανδρέα Γενιά στη Λάρισα. Σήμερα η έδρα μεταφέρθηκε στην Θεσσαλονίκη και τη θέση του προέδρου κατέχει ο Ανδρέας Γενιάς, ενώ υπάρχει παράρτημα και στο Αμύνταιο, Λάρισα Αθήνα, Γερμανία. Εκδίδει το διμηνιαίο έντυπο Ο Ιερολοχίτης. Διατηρεί σχέσεις με τους αντάρτες μοναχούς της Μονής Εσφιγμένου του Αγίου Όρους.
Τα μέλη της συμμετέχουν σε συλλαλητήρια υπέρ της ελληνικότητας της Μακεδονίας, εναντίον των παράνομων μεταναστών, εναντίον του gay pride, ενώ έχουν κατηγορηθεί επανειλημμένα για επεισόδια κατά τη διάρκεια πολιτικών και πολιτιστικών εκδηλώσεων.

Ιστορικό

Επεισόδια στο Thessaloniki Pride 

Τον Ιούνιο του 2017, μέλη της οργάνωσης επιχείρησαν να διακόψουν την παρέλαση του 6ου Thessaloniki Pride, με συνέπεια να τους απωθήσουν τα ΜΑΤ.

Επεισόδια στην παράσταση Η Ώρα του Διαβόλου 

Τον Οκτώβριο του 2017, μέλη της οργάνωσης επιχείρησαν να διακόψουν τη θεατρική παράσταση Η Ώρα του Διαβόλου (βασισμένη σε κείμενο του Πορτογάλου Φερνάντο Πεσσόα) στο θέατρο Αριστοτέλειον, με συνέπεια να τους απωθήσουν τα ΜΑΤ.

Επίθεση στον Γιάννη Μπουτάρη 

Τον Μάιο του 2018, σύμφωνα με την Ελληνική Αστυνομία, μέλη της οργάνωσης είχαν πρωτοστατήσει στον ξυλοδαρμό του -τότε δημάρχου Θεσσαλονίκης- Γιάννη Μπουτάρη. Φαίνεται, επίσης, πως διατηρούν στενές σχέσεις με παράγοντες της Χρυσής Αυγής. Για την επίθεση καταδικάστηκαν τρία άτομα με την κατηγορία της συμμετοχής σε προσχεδιασμένη επίθεση. Λίγες ημέρες νωρίτερα, είχε κυκλοφορήσει στο διαδίκτυο η ψευδής είδηση ότι ο Μπουτάρης είχε διοργανώσει gay pride την ίδια μέρα με τις εκδηλώσεις για τη γενοκτονία των Ποντίων.

Επεισόδια στην Κατερίνη 

Τον Φεβρουάριο του 2019 στην Κατερίνη, εννιά μέλη της οργάνωσης προσήχθησαν από την Αστυνομία κατά τη διάρκεια συγκέντρωσης που διοργανώθηκε από ακροδεξιές ομάδες ενόψει εκδήλωσης του ΣΥΡΙΖΑ, καθώς εξαπέλυαν ύβρεις και απειλές προς τους συμμετέχοντες. Ο -τότε βουλευτής της Χρυσής Αυγής- Ηλίας Παναγιώταρος δημοσίευσε μήνυμα συμπαράστασης στους προσαχθέντες.

Επεισόδια στην παράσταση Πυρκαγιές 

Τον Μάρτιο του 2019, τέσσερις άντρες επιχείρησαν να διακόψουν τη θεατρική παράσταση Πυρκαγιές του Λιβανοκαναδού Ουαζντί Μουαουάντ (διευθυντή σήμερα του θεάτρου La Colline του Παρισιού) στο Βασιλικό Θέατρο ΚΘΒΕ, διαμαρτυρόμενοι για «εξύβριση των Θείων». Με ανακοινώσεις τους καταδίκασαν το περιστατικό ο ΣΥΡΙΖΑ και το ΚΚΕ.

Makedonian Pride 

Τον Απρίλιο του 2019, επιχείρησαν να διοργανώσουν εκδήλωση στη Θεσσαλονίκη με τίτλο Makedonian Pride απευθυνόμενοι προς όλες τις εθνικιστικές ομάδες, με σκοπό «να γίνει ένας εθνικιστικός θεσμός» για την πόλη. Τελικά ματαιώθηκε καθώς το Δημοτικό Συμβούλιο Καλαμαριάς αρνήθηκε να παραχωρήσει την απαραίτητη άδεια, ενώ την ίδια ώρα πραγματοποιήθηκε αντιφασιστικό συλλαλητήριο.

Παραπομπές

Πηγές 
 Αναλυτικό ρεπορτάζ του ελληνικού VICE (14/03/2019)

Εξωτερικοί σύνδεσμοι 
 Το επίσημο ιστολόγιο της οργάνωσης
 Ο λογαριασμός της οργάνωσης στο VK

Ελληνικές εθνικιστικές οργανώσεις
Ελένη Ιωάννου

Η Ελένη Ιωάννου (13 Ιανουαρίου 1984 – 24 Αυγούστου 2004) ήταν μέλος της ελληνικής ομάδας τζούντο. Επρόκειτο να συμμετάσχει στους Θερινούς Ολυμπιακούς Αγώνες 2004.

Στις 7 Αυγούστου 2004, πήδηξε από τον τρίτο όροφο μιας πολυκατοικίας. Ήταν σε κρίσιμη κατάσταση στο νοσοκομείο για 17 μέρες μέχρι που πέθανε.

Η αυτοκτονία συνέβη λίγο μετά από μια διαμάχη που είχε με τον σύντροφο της, Γιώργο Χρυσοστομίδη. Στις 9 Αυγούστου, πήδηξε από το ίδιο μπαλκόνι, αλλά ανάρρωσε.

Εξωτερικοί σύνδεσμοι 

 Ελένη Ιωάννου - BBC

Παραπομπές 

Έλληνες αθλητές του τζούντο
Ελένη Πάτσιου

Η Ελένη Πάτσιου (γεννηθείσα στις 5 Σεπτεμβρίου 1971) είναι Ελληνίδα τζουντόκα.

Αγωνίστηκε στην κατηγορία βαρέων βαρών στους Θερινούς Ολυμπιακούς Αγώνες 2004, αλλά αποκλείστηκε από την Γαλλίδα Εβά Μπισσενί.

Εξωτερικοί σύνδεσμοι 

 Sports-Reference

Έλληνες αθλητές του τζούντο
Με δύο μαμάδες

Με δύο μαμάδες είναι τίτλος ελληνικής κωμικής τηλεοπτικής σειράς παραγωγής 1998-1999 που προβλήθηκε από τον τηλεοπτικό σταθμό Mega Channel.

Το σενάριο της σειράς έγραψαν ο Σπύρος Μεταλληνός και ο Πάνος Αμαραντίδης ενώ τη σκηνοθεσία επιμελήθηκε ο Σπύρος Μεταλληνός. Τους πρωταγωνιστικού ρόλους της σειράς ερμήνευσαν η Νένα Μεντή και η Χρύσα Ρώπα.

Το πρώτο επεισόδιο της σειράς προβλήθηκε στις 6 Οκτωβρίου του 1998 ενώ το τελευταίο στις 20 Απριλίου του 1999.

Υπόθεση 
Πριν από περίπου 22 χρόνια, το 1976, η Ντόρα εγκαταλείπει την νεογέννητη κόρη της έξω από ένα σπίτι. Όταν το ζευγάρι βρει το μωρό το μεγαλώνει ως δικό του παιδί, δίνοντάς του το όνομα Άννα. Όταν η Άννα φτάνει στην εφηβεία, η Ντόρα επιστρέφει μετανιωμένη παρακολουθώντας την κόρη της που είχε εγκαταλείψει πριν χρόνια. Όταν η Κούλα, η θετή μητέρα της Άννας, χάνει το σύζυγό της η Ντόρα επιστρέφει λέγοντας όλη την αλήθεια στην Άννα. Ύστερα από τα πρώτα προβλήματα μεταξύ τους αποφασίζουν να ζήσουν όλοι μαζί σαν οικογένεια.

Επισκόπηση σειράς

Διανομή

Παραπομπές

Εξωτερικοί σύνδεσμοι 

Τηλεοπτικές σειρές Mega
Ελληνικές κωμικές τηλεοπτικές σειρές
Αλέξανδρος Καΐρης

Ο Αλέξανδρος Καΐρης (1913 -1943) ήταν Έλληνας αντιστασιακός, που εκτελέστηκε από τους Γερμανούς.

Βιογραφικό
Γεννήθηκε το 1913 και προερχόταν από ευκατάστατη οικογένεια. Ο πατέρας του ήταν γιατρός και η μητέρα του γνωστή φεμινίστρια, η οποία γνώριζε προσωπικά τη Καλλιρόη Παρέν.

Σπούδασε νομικά και ήταν δικηγόρος Αθηνών. Γνώριζε πολλές ξένες γλώσσες, μεταξύ των οποίων και γερμανικά, και έτσι στη διάρκεια της Κατοχής ξεκίνησε να εργάζεται στη κεντρική γερμανική διοίκηση Νοτίου Ελλάδος. Λόγω της θέσης του είχε πρόσβαση σε σημαντικά έγγραφα, διαγράμματα και πληροφορίες για τις οποίες ενημέρωνε την οργάνωση «5-165», του Ρήγα Ρηγόπουλου. Με βάση αυτές τις πληροφορίες τα συμμαχικά στρατεύματα βούλιαξαν δεκάδες πλοία του Άξονα, που μετέφεραν εφόδια στο μέτωπο της Αφρικής.

Τελικά οι γερμανικές αρχές συνέλαβαν τον Καΐρη, αφού ανακάλυψαν στοιχεία εναντίον του και τον ασύρματο της οργάνωσης. Κρατήθηκε και βασανίστηκε στις φυλακές Αβέρωφ. Δικάστηκε τρεις φορές και τελικά εκτελέστηκε από τους Γερμανούς στις 2 Νοεμβρίου 1943.

Πηγές
https://www.protagon.gr/apopseis/o-astos-irwas-me-tis-damaskinies-44341933965
https://www.enandro.gr/istoria/4525-%CE%BC%CE%BD%CE%AE%CE%BC%CE%B7-%CE%B1%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%85-%CE%BA%CE%B1%CE%90%CF%81%CE%B7-%CE%B5%CE%BA-%CE%BC%CE%B5%CF%83%CE%B1%CF%81%CE%B9%CE%AC%CF%82-1913-1943.html

Έλληνες δικηγόροι
Αδαμάντιος Μαντής

Ο Αδαμάντιος Μαντής (10 Ιουνίου 1998 - 3 Νοεμβρίου 2019), ήταν Έλληνας αθλητής της υδατοσφαίρισης. Αγωνίστηκε στην εθνική εφήβων, με την οποία κατέκτησε το χάλκινο μετάλλιο στους Ευρωπαϊκούς Αγώνες το 2015 στο Μπακού.

Βιογραφία 
Γεννήθηκε στην Πάτρα  στις 10 Ιουνίου 1998. Έπαιξε στη Γλυφάδα, στον Πανιώνιο, στον Ολυμπιακό,  στον Υδραϊκό και στο Ναυτικό Όμιλο Χίου  ως τερματοφύλακας. Αγωνίστηκε στην Εθνική εφήβων κατά τη διοργάνωση των Ευρωπαϊκών Αγώνων στο Μπακού το 2015, όπου κατέκτησε το χάλκινο μετάλλιο και ήταν 6ος στο παγκόσμιο πρωτάθλημα εφήβων της Ποντγκόριτσα το 2016. Κατέκτησε το 2012 με την Ομάδα των Εφήβων του Ολυμπιακού και   το 2017 με την ομάδα Νέων Ανδρών της Γλυφάδας  την Πρώτη Θέση στο Πανελλήνιο Πρωταθλημα. Φοιτούσε στο Τμήμα Ναυτιλιακών Σπουδών του Πανεπιστημίου Πειραιά.

Θάνατος 
Στις 3 Νοεμβρίου 2019, ο Μαντής σκοτώθηκε σε τροχαίο στην παραλιακή λεωφόρο Ποσειδώνος στο ύψος του σταδίου Καραϊσκάκη. Ήταν συνοδηγός στο αμάξι κάποιου φίλου του και κατέβηκε από το όχημα όταν ο φίλος του σταμάτησε στην αριστερή λωρίδα, μετά τον ήχο που άκουσαν στη μηχανή. Τότε ο πολίστας ο οποίος ήταν στο πεζοδρόμιο από την αριστερή πλευρά του οχήματος χτυπήθηκε άσχημα στο κεφάλι από διερχόμενο αυτοκίνητο, με οδηγό έναν 53χρονο οδοντίατρο, το οποίο με μεγάλη ταχύτητα χτύπησε το σταματημένο  αυτοκίνητο. Πέθανε στο Τζάνειο νοσοκομείο, όπου διακομίστηκε. Ο θάνατός του προήλθε από τραυματισμό στο κεφάλι. Κηδεύτηκε στις 5 Νοεμβρίου, στο Παλαιό Φάληρο, παρουσία πολύ κόσμου. Επιθυμία της οικογένειάς του Αδαμάντιου, ήταν όλοι οι πρώην φίλοι του άτυχου πολίστα να φορέσουν άσπρα, την ημέρα της κηδείας.

Μετά τον θάνατό του πολίστα, η μαμά του και οι φίλοι του άρχισαν αγώνες, έτσι ώστε τέτοιου είδους τροχαία, να θεωρούνται ανθρωποκτονίες από πρόθεση. Πολλοί φίλοι του άτυχου πολίστα, επέλεξαν να τιμήσουν τη μνήμη του Μαντή, κάνοντας τατουάζ το όνομά του.

Παραπομπές 

Έλληνες υδατοσφαιριστές
Υδατοσφαιριστές Πανιωνίου
Υδατοσφαιριστές ΟΣΦΠ
Υδατοσφαιριστές της εθνικής Ελλάδος
Αναπνευστική μεμβράνη

Αναπνευστική μεμβράνη καλείται η μεμβράνη που διαχωρίζει τον αέρα μέσα στις κυψελίδες του πνεύμονα  από το αίμα μέσα στα πνευμονικά τριχοειδή αγγεία.
Τα τοιχώματα των κυψελίδων είναι εξαιρετικά λεπτά και περιέχουν ένα δίκτυο τριχοειδών. Η ανταλλαγή αερίων μεταξύ κυψελιδικού αέρα και αίματος της πνευμονικής κυκλοφορίας γίνεται δια μέσου των μεμβρανών όλων των τελικών τμημάτων του πνεύμονα (αναπνευστική μεμβράνη).

Στην αναπνευστική μεμβράνη παρατηρούμε: 

 Μια στιβάδα υγρού που απαλείφει την κυψελίδα και περιέχει τον επιφανειοδραστικό παράγοντα, ο οποίος ελαττώνει την επιφανειακή τάση του κυψελιδικού υγρού.
 Το κυψελιδικό επιθήλιο, που αποτελείται από πολύ λεπτά επιθηλιακά κύτταρα.
 Τη βασική μεμβράνη των επιθηλίων.
 Ένα πολύ λεπτό διάμεσο χώρο μεταξύ κυψελιδικού επιθηλίου και της τριχοειδικής μεμβράνης.
 Την πολύ λεπτή βασική μεμβράνη των τριχοειδών, που σε πολλά σημεία γίνεται ενιαία με την επιθηλιακή βασική μεμβράνη.
 Το ενδοθήλιο των τριχοειδών.

Το πάχος της αναπνευστικής μεμβράνης είναι περίπου 0,5 μm και η συνολική επιφάνεια σε ένα υγιή ενήλικο είναι περίπου 70 m²

Η διάχυση των αερίων δια μέσου της μεμβράνης εξαρτάται από: 
 Το πάχος της.
 Το εμβαδό της.
 Το συντελεστή διάχυσης αερίου μέσα στην ουσία της μεμβράνης,  δηλαδή στο νερό.
 Τη διαφορά πίεσης μεταξύ των δυο πλευρών της.

Παραπομπές 

Αναπνευστικό σύστημα
Άνω Τριπόδο Ρεθύμνης

Το Άνω Τριπόδο είναι οικισμός της Κοινότητας Μαργαριτών του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 68 κατοίκους. Βρίσκεται 30,5 χλμ. ανατολικά από το Ρέθυμνο, σε υψόμετρο 380 μ. Το χωριό έχει ανακηρυχθεί παραδοσιακός οικισμός.

Ιστορικά στοιχεία 
Δεν είναι γνωστό από που προέρχεται το όνομα του χωριού. Ο Γιοχάννες φαν Μόιρς καταγράφει 127 αρχαίες πόλεις της Κρήτη, ανάμεσα στις οποίες βρίσκεται και η πόλη Τριπόδος (Tripodus), η οποία αποτελεί και την τελευταία εγγραφή του καταλόγου. Η εγγραφή αυτή, επισημαίνει ο Ρόμπερτ Πάσλεϊ, μπορεί να προέρχεται από λανθασμένη κατανόηση ενός χωρίου του έπους Θεογονία, από τον Ησίοδο, ο οποίος αναφέρει ότι η Δήμητρα συνευρέθει με τον Ιάσωνα σε χωράφι τρεις φορές οργωμένο (..., ένα τριπόλω Κρήτης εν πίονι δήμω). Ο Στέφανος Ξανθουδίδης αναφέρει ότι μπορεί να είναι αναφορά στο τρίποδο στο οποίο καθόταν η Πυθία, καθώς ο Απόλλωνας ήταν πολιούχος της γειτονικής αρχαίας Ελεύθερνας. Ο Στέργιος Σπανάκης αναφέρει ότι είναι πιο πιθανό να προέρχεται από το επώνυμο Τριπόδος ή Τριποδάκης, και άρα η σωστή γραφή είναι Τριπόδω.

Το χωριό δεν αναφέρεται στις βενετικές απογραφές. Η παλαιότερη μνεία στο χωριό γίνεται στο έργο Κρητικά του Μιχαήλ Χουρμούζη, το 1842, όπου αναφέρονται δύο οικισμοί, Τριπόδος και Κάτω Τριπόδος. Το 1881 ανήκε στον δήμο Μαργαριτών και σύμφωνα με την απογραφή είχε 230 χριστιανούς κατοίκους και το Κάτω Τριπόδω είχε 50 κατοίκους. Στην απογραφή του 1900 είχε 176 κατοίκους και το Κάτω Τριπόδων 36 κατοίκους. Το 1920 το Άνω Τριπόδο ήταν έδρα ομώνυμης κοινότητας. Το 1925 το Άνω και Κάτω Τριπόδο προσαρτήθηκαν στην κοινότητα Πρινέ μέχρι το 1934, οπότε και προσαρτήθηκαν στην κοινότητα Μαργαριτών. Το Κάτω Τριπόδο αναφέρεται ως ξεχωριστός οικισμός για τελευταία φορά στην απογραφή του 1940. Με την Καποδιστριακή διοικητική διαίρεση το 1997, το Άνω Τριπόδο εντάχθηκε στον δήμο Γεροποτάμου.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Αξιοθέατα 

Στο Τριπόδο λειτουργούν δύο ναοί, οι Κοίμηση της Θεοτόκου και Αγία Παρασκευή. Ο ναός της Αγίας Παρασκευής είναι τοιχογραφημένος, με τις τοιχογραφίες να έχουν χρονολογηθεί από τον Ιωάννη Σπαθαράκη στα μέσα του 14ου αιώνα. Ανάμεσα στις τοιχογραφίες ξεχωρίζει η παράσταση ενός βοσκού με ιδιόρρυθμο καπέλο να παίζει αυλό, από την παράσταση της Γέννησης του Χριστού.

Στο Κάτω Τριπόδο σώζεται το κτιριακό συγκρότημα ιδιοκτησίας Γεωργίου Νικολακάκη, το οποίο έχει χαρακτηριστεί ως ιστορικό διατηρητέο μνημείο που χρειάζεται ειδική κρατική προστασία μαζί με τον περιβάλλοντα χώρο του, γιατί αποτελεί αξιόλογο συγκρότημα που συνδυάζει αρμονικά στοιχεία τοπικής λαϊκής αρχιτεκτονικής με νεοκλασική επίδραση στη μορφολογία των επιμέρους στοιχείων.

Παραπομπές 

Χωριά του νομού Ρεθύμνης
Δήμος Μυλοπόταμου
Σακτούρια Ρεθύμνης

Τα Σακτούρια είναι χωριό και έδρα ομώνυμης Κοινότητος του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχουν 49 χιλιόμετρα από το Ρέθυμνο και είναι κτισμένα σε υψόμετρο 540 μ.

Κοινότητα Σακτουρίων 
Εκτός από την έδρα της, η Κοινότητα Σακτουρίων περιλαμβάνει και τους οικισμούς Άγιος Παύλος και Κάτω Σακτούρια, καθώς και τους νησίδες Παξιμάδια. Η απογραφή του 2011 αναφέρει:

 Άγιος Παύλος, ο (27)
 Κάτω Σακτούρια, τα (42)
 Παξιμάδια δύο, τα (νησίς) (0)
 Παξιμάδια ένα, τα (νησίς) (0)
 Σακτούρια, τα (149)

Συνολικά η κοινότητα έχει 218 κατοίκους.

Η Κοινότητα εκπροσωπείται από τον Πρόεδρο κ. Ελευθεριο Ταβερναράκη.

Κοινοτάρχες Σακτουρίων 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Σακτουρίων

Ιστορικά στοιχεία 
Στις θέσεις Άγιος Ιωάννης και Άγιος Μάρκος έχουν ανασκαφεί κατάλοιπα μινωικών οικισμών οι οποίοι χρονολογούνται από την μεσομινωική εποχή ΙΙ μέχρι την υστερομινωική ΙΒ.

Το χωριό αναφέρεται από τον Φραντσέσκο Μπαρότσι το 1577 ως Sacturia στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως Sacturia με 193 κατοίκους και 100 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία Sacturia. Στην οθωμανική απογραφή του 1659 αναφέρεται ως Sacturya po ve Kato, με 20 σπίτια. Στο έργο Κρητικά του Μιχαήλ Χουρμούζη, το 1842, αναφέρεται ως Σαχτούροι. Ο Στέργιος Σπανάκης ετυμολογεί το όνομα του χωριού από το σαχτούρι, ένα τύπο ιστιοφόρο πλοίου.

Στην απογραφή του 1881 αναφέρεται ως Σαχτουρια στον δήμο Μελάμπων και είχαν αμιγώς χριστιανικό πληθυσμό, 360 κατοίκους. Στην απογραφή του 1900 είχε 408 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925, τα Σακτούρια ορίστηκαν έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης. Τα Κάτω Σακτούρια αναγνωρίστηκαν ως ανεξάρτητος οικισμός το 1940 και ο Άγιος Παύλος το 1991.

Κατά τη διάρκεια της γερμανικής κατοχής, οι κάτοικοι των Σακτουριών βοήθησαν αρχικά να κρυφτούν και έπειτα να φυγαδευτούν από τη Κρήτη τα συμμαχικά στρατεύματα. Στο λιμάνι του Αγίου Παύλου προσέγγιζαν υποβρύχια τα αφενός παρείχαν πολεμοφόδια στην αντίσταση και αφετέρου απομάκρυναν συμμάχους από το νησί. Γι'αυτή τους τη δράση οι Γερμανοί πυρπόλησαν ολοσχερώς το χωριό στις 4 Μαΐου 1944 και φυλάκισαν όλους τους άντρες άνω των 15. Τελικά εκτέλεσαν 15 από αυτούς.

Αναλυτικά η δημογραφική πορεία του χωριού σύμφωνα με τις απογραφές:

Παραπομπές

Χωριά του νομού Ρεθύμνης
Δήμος Αγίου Βασιλείου
Ντβίνα

Το ρωσικό όνομα Ντβίνα μπορεί να αναφέρεται σε:

 Νταουγκάβα, γνωστός και ως "δυτικός Ντβίνα", ποταμός στην Ρωσία, τη Λευκορωσία και τη Λετονία
 Βόρειος Ντβίνα, ποταμός στη βόρεια Ρωσία
 Ρ-12 Ντβίνα, βαλλιστικός πύραυλος από την Σοβιετική Ένωση
 Σ-75 Ντβίνα, Σοβιετικός πύραυλος
Σίσαρχα Ρεθύμνου

Τα Σίσαρχα είναι οικισμός της Περιφερειακής Ενότητας Ρεθύμνου, στην Περιφέρεια Κρήτης. Διοικητικά ανήκουν, μαζί με τον οικισμό Ανώγεια, στο Δήμο Ανωγείων.

Γενικές πληροφορίες 
Τα Σίσαρχα Ρεθύμνου βρίσκονται σε υψόμετρο 613 μέτρων και έχουν πληθυσμό 60 κατοίκων, σύμφωνα με την Απογραφή του 2011.

Διοικητικές μεταβολές

Σισαρχιανοί 
 Αεράκης Στέλιος: δισκογράφος

Παραπομπές

Χάρτης 

Χωριά του νομού Ρεθύμνης
Δήμος Ανωγείων
Χουμέρι Ρεθύμνης

Το Χουμέρι (επίσημο: το Χουμέριον) είναι χωριό και έδρα ομώνυμης Κοινότητος του Δήμου Μυλοποτάμου στην Περιφερειακή Ενότητα Ρεθύμης της Κρήτης.  Βρίσκεται σε υψόμετρο 240 μέτρα, στην περιοχή του Γεροποτάμου, νότια του χείμαρρου Γεροπόταμου. Απέχει 32 χλμ. Δ. από το Ρέθυμνο και 11 χλμ. (οδηγικά) ΝΑ. από τον Πάνορμο. Ως ξεχωριστός οικισμός αναφέρεται επίσημα το 1925 στο ΦΕΚ 27Α - 31/01/1925 όταν ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με τον Γαρίπα, τα Κεραμωτά και τον Γαρίπα αποτελούν την τοπική κοινότητα Αγγελιανών που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχουν πληθυσμό 228 κατοίκους.

Κοινότητα Χουμερίου 
Εκτός από την έδρα της, η Κοινότητα Χουμερίου περιλαμβάνει και τους οικισμούς Γαρίπας, Κεραμωτά και Κρασούνας. Η απογραφή του 2011 αναφέρει:

 Γαρίπας, ο (19)
 Κεραμωτά, τα (120)
 Κρασούνας, ο (51)
 Χουμέριον, το (228)

Συνολικά η κοινότητα έχει 418 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Δημήτριο Μαρκάκη.

Κοινοτάρχες Χουμερίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Χουμερίου

Παραπομπές

Δήμος Μυλοπόταμου
Χωριά του νομού Ρεθύμνης
Συναγωγή Εζράς Ισραέλ

Η Συναγωγή Εζράς Ισραέλ (Ezras Israel), γνωστή και ως Συναγωγή Βολίνσκα (Wołyńska), ήταν συναγωγή στο Γουντς της Πολωνίας, στην οδό Βουλτσάνσκα 6. Χτίστηκε την περίοδο 1899-1904 από δωρεές Εβραίων εμπόρων, συμπεριλαμβανομένων εκείνων που εκδιώχθηκαν από την περιοχή της Τσαρικής Λιθουανίας και Λευκορωσίας. Ο αρχιτέκτονας ήταν ο Γκούσταβ Λάνταου-Γκούτεντεγκερ (Gustaw Landau-Gutenteger). Η συναγωγή άκμασε μόνο για τρεις δεκαετίες. Κάηκε ολοσχερώς από τους Ναζί στις 11 Νοεμβρίου 1939, πριν από τη δημιουργία του Γκέτο του Λοτζ.

Δείτε επίσης 
Μεγάλη Συναγωγή του Λοτζ
Παλιά Συναγωγή του Λοτζ

Παραπομπές 

Συναγωγές στην Πολωνία κατεστραμμένες από την Ναζιστική Γερμανία
Πρώην συναγωγές στην Πολωνία
Τοποθεσίες του Ολοκαυτώματος στην Πολωνία
Ιταλίδα Νύφη

Η Ιταλίδα Νύφη (Ισπανικά: Muchacha italiana viene a casarse, Μετάφραση: Ιταλίδα κοπέλα έρχεται να παντρευτεί) είναι τηλενουβέλα μεξικάνικης παραγωγής του 2014.

Πρωταγωνιστούν Λίβια Μπρίτο, Χοσέ Ρον, Ενρίκε Ρότσα και Φερνάντο Αγιέντε.

Υπόθεση 
Ελπίζοντας να γιατρευτεί η αδελφή της, Γιάννα, που πάσχει από καρδιοπάθεια, η Φιορέλα Μπιανκί, μια ορφανή ιταλίδα κοπέλα, μετακομίζει στο Μεξικό και δέχεται μια πρόταση γάμου από τον πλούσιο φίλο του πατέρα της. Αφότου ο αρραβωνιαστικός της τις εγκαταλείπει, η Φιορέλα δουλεύει ως υπηρέτρια για την περίφημη οικογένεια Άνχελες, όπου ερωτεύεται τον Πέδρο Άνχελες, έναν άνθρωπο που η οικογενειακή κληρονομιά βασίζεται σε μυστηριώδεις περιστάσεις.

Κάστ 
Λίβια Μπρίτο ως Φιορέλα Μπιανκί ντε Άνχελες
Χοσέ Ρον ως Πέδρο Άνχελες Μπράβο
Ενρίκε Ρότσα ως Βιτόριο Ντραγόνε
Φερνάντο Αγιέντε ως Σέρχιο Άνχελες
Ισέλα Βέγα ως Ελόϊσα χηρ. ντε Άνχελες
Σαλβαδόρ Πίνεδα ως Δάντε Ντάβαλος
Μαριμπέλ Γουάρδια ως Χουλιέτα Μισέλ
Λούρδες Μουνγκία ως Χοακίνα Σάντσεζ Αρίας
Ναϊλέα Νόρβιντ ως Φεδερίκα Άνχελες
Έλα Βέλντεν ως Γιάννα Μπιανκί
Χοσέ Πάμπλο Μάινορ ως Γκαέλ Άνχελες
Ελιασάρ Γκόμες ως Μπενίτο Σεγούρα
Πάολα Μαρσελίνι ως Ροξάνα Ριβέρα
Ρακέλ Γκάρσα ως Αδέλα ντε Σεγούρα
Σέσαρ Μπόνο ως Ρεινάλντο Σεγούρα
Μίμι Μοράλες ως Σόνια Ρολντάν ντε Άνχελες
Μάικ Μπάγιο ως Οσβάλντο Άνχελες
Βανέσα Ρεστρέπο ως Αλίνα
Σολ Μέντες Ρόι ως Ντιάνα Αλαρκόν
Αρτούρο Γκαρσία Τενόριο ως Φιντέλ
Αλίσια Ενσίνας ως Λίβια Αλαρκόν
Ντομπρίνα Κρίστεβα ως Μπελίντα
Μάρκο ΝτιΜάουρο ως Σαντίνο Ορτσίνι
Μαριάνα Πρατς ως Πιλάρ Μπράβο ντε Άνχελες
Καλούδια Ακόστα ως Σιμόνα

Γκετσ εμφανίσεις
Μάρκους Ορνέγιας ως Αγουστίν
Ιρίνα Μπάεβα ως Κάτια
Καντέλα Μαρκές ως Αϊτάνα ντε λα Ρίβα Πάλμα
Κάρμεν Ροντρίγκες ως Σελέστε Πάλμα ντε ντε λα Ρίβα
Χοσέ Αντόνιο Μπαρόν ως Μπενίγνο ντε λα Ρίβα
Φρανσίσκο Γκατόρνο ως Ανίμπαλ Βαλένσια
Ρικάρδο Μπλούμε ως Μάριο Μπιανκί
Κλαούδιο Μπάες ως Μάξιμο Άνχελες
Γιέσκα Κοτς ως Τάνια Κασανόβα
Ουμπέρτο Ελισόντο ως Χουάν Μισέλ

Βραβεία 
Η Τηλενουβέλα βραβεύτηκε με τα εξής βραβεία:
 5 Βραβεία TV Adicto Golden (Μουσική, Πρωτοεμφανιζόμενη Νεαρή Ηθοποιός, Κορυφαία Ηθοποιός, Πρωταγωνιστής, Νεανική Τηλενουβέλα)
 1 Βραβείο TVyNovelas (Γυναίκα Αποκάλυψη)

Προβολή
Βόρεια Αμερική, Ευρώπη

Παραπομπές

Εξωτερικοί σύνδεσμοι 

Μεξικάνικες τηλεοπτικές σειρές
Τηλενουβέλες
Αντωνία Στεργίου

Η Αντωνία Στεργίου (γεννήθηκε στις 7 Ιουλίου 1985 στους Αγίους Σαράντα της Αλβανίας) είναι Ελληνίδα αθλήτρια του άλματος εις ύψος. Αγωνίζεται για τον σύλλογο Α.Ο. Κούρος Πατρών, με έδρα την Πάτρα.

Τερμάτισε έβδομη στο Παγκόσμιο Πρωτάθλημα Νέων 2004, κέρδισε ασημένιο μετάλλιο στο ευρωπαϊκό πρωτάθλημα Κ23 2007 και χάλκινο μετάλλιο στους Μεσογειακούς Αγώνες στην Πεσκάρα. Συμμετείχε στον τελικό του Ευρωπαϊκού Πρωταθλήματος 2010 στη Βαρκελώνη, παίρνοντας την 8η θέση.

Το καλύτερο άλμα της είναι τα 1,97 μέτρα, σε αγώνα τον Ιούνιο του 2008 στην Αθήνα.

Παραπομπές 

Βορειοηπειρώτες
Ελληνίδες αθλήτριες του άλματος εις ύψος
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 2008
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Μεσογειακούς Αγώνες 2009
Αθλητές του στίβου στους Μεσογειακούς Αγώνες 2013
Αθλητές του στίβου στη Θερινή Πανεπιστημιάδα 2013
Κάτοχοι μεταλλίων του Πανελλήνιου Πρωταθλήματος Στίβου
Άγιοι Σαράντα
Νίκη Πανέτα

Η Νίκη Πανέτα (γεννηθείσα στις 21 Απριλίου 1986 στο Ίλιον) είναι Ελληνίδα αθλήτρια του άλματος τριπλούν.

Τερμάτισε έκτη στο Ευρωπαϊκό Πρωτάθλημα 2012. Το προσωπικό της ρεκόρ είναι τα 14,55 μέτρα (Αθήνα, 7 Ιουλίου 2011). Σε κλειστό στίβο έκανε άλμα 14,47 μ., στις 22 Φεβρουαρίου 2012 στον Πειραιά.

Παραπομπές 

Ελληνίδες αθλήτριες του άλματος εις τριπλούν
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Μεσογειακούς Αγώνες 2013
Σπύρος Τσεκούρας

Ο Σπύρος Τσεκούρας (Αθήνα, 30 Απριλίου 1973) είναι Έλληνας ηθοποιός.

Βιογραφικό 
Γεννήθηκε το 1973 στην Αθήνα. Σε νεαρή ηλικία έκανε πρωταθλητισμό στην κολύμβηση ενώ από το 1993 ξεκίνησε τις σπουδές του στην υποκριτική στο Θέατρο Τέχνης Κάρολος Κουν. Αποφοίτησε τρία χρόνια μετά ξεκινώντας την καριέρα του  στο θέατρο. Το 2005 έκανε την πρώτη του εμφάνιση στην τηλεόραση στη κωμική σειρά Ελλάς το μεγαλείο σου. Το 2008 έκανε διάφορες εμφανίσεις στην τηλεόραση σε δύο ιστορίες των σειρών Οι ιστορίες του αστυνόμου Μπέκα και σε μία της σειράς Αληθινοί έρωτες ενώ το 2009 έκανε μία guest εμφάνιση στη δραματική σειρά Καρυωτάκης. Την ίδια χρονιά εμφανίστηκε στον κινηματογράφο στην ταινία Σούλα έλα ξανά. 

Στο θέατρο έχει λάβει μέρος σε αρκετές θεατρικές παραστάσεις. 

Τη σεζόν 2016-2017 πήρε ένα από τους πρωταγωνιστικούς ρόλους στην κωμική σειρά του Alpha TV Αστέρας Ραχούλας. Μετά το τέλος της σειράς, το καλοκαίρι του 2017, ανακοινώθηκε πως θα συμμετάσχει στο πρωταγωνιστικό καστ του πέμπτου κύκλου της σειράς Μην αρχίζεις τη μουρμούρα. Εκεί από το 2017 μέχρι σήμερα, υποδύεται τον Θεσσαλονικιό δάσκαλο οδήγησης Μπάμπη Παπαδόπουλο συμπρωταγωνιστώντας μαζί με την Άννα Κουτσαφτίκη. Η παρουσία του στη σειρά συνεχίζεται για τρίτη χρόνια.

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Σκιλλουντία Ηλείας

Η Σκιλλουντία (πριν από το 1915: Μάζι), η αρχαία Σκιλλούς, είναι χωριό και κοινότητα στη Δημοτική Ενότητα Σκιλλούντος του Δήμου Ανδρίτσαινας-Κρεστένων στην Ηλεία. Το 2001 ο πληθυσμός του ήταν χωριού ήταν 20 άτομα και της κοινότητας 341 άτομα, συμπεριλαμβανομένης της Νέας Σκιλλουντίας. Η Σκιλλουντία βρίσκεται στους λόφους νότια του ποταμού Αλφειού. Βρίσκεται 2 χλμ. νοτιοδυτικά της Φρίξας, 3 χλμ. βορειοανατολικά του Γρύλλου, 6 χλμ. ανατολικά των Κρεστένων και 7 χλμ. νοτιοανατολικά της Ολυμπίας.

Πληθυσμός

Ιστορία 
Η Σκιλλουντία πήρε το όνομα της από την αρχαία τρυφιλιακή πόλη Σκιλλουντία. Η πόλη έφερε το Ναό της Σκιλλούντος Αθηνάς. Ο Στράβωνας ανέφερε ότι ιδρύθηκε δίπλα στον Αλφειό στην περιοχή της Φελλώνας. Μέσα στην πόλη βρισκόταν ο ναός της Εφέσιας Αρτέμιδος, που κατασκευάστηκε από τον Ξενοφώντα. 

Έχοντας του παραχωρηθεί γη εδώ από τους Λακεδαιμόνιους, οι οποίοι έλεγχαν την περιοχή μετά τον Πελοποννησιακό πόλεμο, ο Ξενοφώντας έζησε για περίπου 30 χρόνια στην πόλη (400 - 371 π.Χ., αποβλήθηκε ύστερα από την ήττα της Σπάρτης στη Μάχη των Λεύκτρων)  και αργότερα κατοίκησε εκεί μετά τις περιπέτειες του στην Ασία, για τις οποίες εξορίστηκε από τους Αθηναίους, λόγω της βοήθειας που προσέφερε στον Κύρο το νεότερο, εχθρό της Αθήνας, ο οποίος ήταν σύμμαχος του Βασιλιά της Περσίας, του Αρταξέρξη Β'. 

Η αρχαία πόλη βρέθηκε στη θέση Προφήτης Ηλίας, κοντά στη Μακρίσια. Τα ερείπια του Ναού της Αθηνάς και αρκετά κτίρια έχουν ανασκαφεί.

Παραπομπές

Εξωτερικοί σύνδεσμοι 

 Σκιλλουντία στις ταξιδιωτικές σελίδες GTP 

Χωριά του νομού Ηλείας
Δήμος Ανδρίτσαινας - Κρεστένων
Πόλεις της Αρχαίας Πελοποννήσου
Τρωικός Πόλεμος
Πλατεία Εθνικής Αντιστάσεως (Πάτρα)

Η Πλατεία Εθνικής Αντιστάσεως (πιο γνωστή ως Πλατεία Όλγας) είναι κεντρική πλατεία στην πόλη της Πάτρας.

Τοποθεσία και ιστορία 

Η πλατεία βρίσκεται στο κέντρο της Πάτρας, μεταξύ των οδών Αράτου στα βορειοανατολικά, Μαιζώνος στα νοτιοανατολικά, Κολοκοτρώνη στα νοτιοδυτικά και Ρήγα Φεραίου στα βορειοδυτικά. Με το αρχικό πολεοδομικό σχέδιο η πλατεία προοριζόταν για να λειτουργεί ως αγορά δημητριακών, κατόπιν όμως δενδροφυτεύτηκε και έγινε μια μεγάλη δημόσια πλατεία. Το αρχικό της όνομα ήταν πλατεία Ομονοίας αλλά μετονομάστηκε σε πλατεία βασιλίσσης Όλγας. Σήμερα, πλατεία Oμονοίας ονομάζεται μία άλλη πλατεία της πόλης.

Μετά την αποκατάσταση της Δημοκρατίας στην χώρα, η πλατεία μετονομάστηκε σε Πλατεία Εθνικής Αντιστάσεως προς τιμήν της Ελληνικής Αντίστασης κατά τη διάρκεια της Κατοχής την περίοδο του Β' Παγκοσμίου Πολέμου. Ωστόσο ακόμη και σήμερα από τους Πατρινούς συνηθίζεται να χρησιμοποιείται συχνότερα το παλιότερο όνομα, Πλατεία Όλγας. 

Ένα μαρμάρινο μνημείο για την Εθνική Αντίσταση αποτελεί το επίκεντρο της πλατείας καθώς και το γλυπτό της Νύμφης με το κέρας της Αμάλθειας, το οποίο δημιουργήθηκε τον 19ο αιώνα από τον Γάλλο γλύπτη Πιέρ Λουασόν. Στην πλατεία υπάρχει επίσης, ανδριάντας του επιφανούς Αχαιού πολιτικού Ανδρέα Μιχαλακόπουλου, όπου η οικία του σώζεται και σήμερα έναντι της πλατείας στην γωνία των οδών Ρήγα Φεραίου και Αράτου.

Η πλατεία είναι γεμάτη με καφετέριες, εστιατόρια και ψησταριές, καθιστώντας την ιδιαίτερα δημοφιλή, κυρίως κατά τους καλοκαιρινούς μήνες.

Πηγές

Παραπομπές 

Αξιοθέατα στην Πάτρα
Πάτρα
Μαρία Σπυροπούλου

Η Μαρία Σπυροπούλου είναι πειραματική φυσικός στο Ινστιτούτο Τεχνολογίας της Καλιφόρνια. Είναι μέλος της επιστημονικής ομάδας του πειράματος Συμπαγές Μιονικό Σωληνοειδές στο Μεγάλο Επιταχυντή Αδρονίων όπου το 2012 ανακαλύφθηκε το μποζόνιο του Χιγκς.

Βιογραφία 
Η Μαρία Σπυροπούλου σπούδασε φυσική στο Αριστοτέλειο Πανεπιστήμιο Θεσσαλονίκης όπου αποφοίτησε το 1993. Συνέχισε τις σπουδές της, ολοκληρώνοντας το διδακτορικό της στο Πανεπιστήμιο Χάρβαρντ το 2000. Για το θέμα της διατριβής, εφάρμοσε για πρώτη φορά σε επιταχυντές αδρονίων μια μέθοδο διπλής τυφλής ανάλυσης για την αναζήτηση τεκμηρίωσης για την υπερσυμμετρία. 

Από το 2001 έως το 2003, η Σπυροπούλου συνέχισε τις εργασίες της στο Πείραμα Ανίχνευσης Επιταχυντών στο Φέρμιλαμπ του Πανεπιστημίου του Σικάγο. Το 2004, μετακόμισε στο ΣΕΡΝ, ως ερευνητής για το πείραμα Συμπαγές Μιονικό Σωληνοειδές πείραμα. Για τα έτη 2005 έως το 2008, υπηρέτησε στο παραπάνω πείραμα του ΣΕΡΝ, αναζητώντας για υπερσυμμετρία και άλλα φαινόμενα πέρα από το καθιερωμένο πρότυπο. Ήταν φυσικός-ερευνητής στο ΣΕΡΝ έως το 2012. Δίδαξε φυσική στο Ινστιτούτο Τεχνολογίας της Καλιφόρνιας από το 2009. Μαζί με τον φοιτητή της Κρις Ρόγκαν και τους συνεργάτες Μαουρίτσιο Πιερίνι και Τζόζεφ Λύκεν, εφύηραν νέες κινηματικές μεταβλητές ("ξυράφι") με στόχο την ανακάλυψη και τον χαρακτηρισμό νέας φυσικής στον μεγάλο επιταχυντή αδρονίων του ΣΕΡΝ.

Η Σπυροπούλου είναι ο συγγραφέας του "Πού είναι ο Αϊνστάιν;", το τελευταίο κεφάλαιο του βιβλίου "Ο Αϊνστάιν: Δοκίμια από Είκοσι-τέσσερις κορυφαίους στοχαστές περί του ανθρώπου, του έργου και της κληρονομιάς του".

Το 2014 εξελέγη στο διευθυντικό συμβούλιο του φόρουμ Διεθνούς φυσικής της Αμερικανικής Εταιρείας Φυσικής, ενώ προγραμματίζεται η προαγωγή της σε πρόεδρο το 2016. Είναι μέλος της Συμβουλευτικής Επιτροπής Φυσικής του Φέρμιλαμπ και από τις αρχές του 2016 είναι μέλος της Συμβουλευτικής Επιτροπής Φυσικής Υψηλής Ενέργειας στο Υπουργείο Ενέργειας των ΗΠΑ και το Εθνικό Ίδρυμα Επιστημών.

Η Σπυροπούλου είναι ακαδημαϊκό δισέγγονο του Ενρίκο Φέρμι, μέσω του Τζον Χαθ και του συμβούλου του, Όουεν Τσάμπερλεν.

Βραβεία 
Το 2008, Σπυροπούλου εξελέγη Υπότροφος της Αμερικανικής ένωσης για την Πρόοδο της Επιστήμης. Το 2014, εξελέγη μέλος της Αμερικανικής Εταιρείας Φυσικής.

Παραπομπές 

Έλληνες φυσικοί
Έλληνες πανεπιστημιακοί